OpenLLM-France/wikimedia huggingface dataset:
# KTurtle

KTurtle és un entorn de programació educatiu per a gràfics vectorials simples. És programari lliure i està llicenciat sota la Llicència Pública General de GNU (GPL) i forma part del KDE. KTurtle té incorporat un llenguatge de programació basat en el Logo. És un dels pocs llenguatges de programació localitzats; les ordres de programació estan traduïdes a la llengua del programador.
KTurtle està inclòs en força distribucions de Linux/BSD, incloent Red Hat Linux, Suse, Kubuntu, Mandrake, i Debian. KTurtle és disponible per a Windows al paquet Kdeedu dins de la distribució KDE 4 de Windows.

## Exemples

Resultat :
* Resultat

## Vegeu també

* Llenguatge de programació Logo

## Enllaços externs

* Pàgina del KTurtle
# Jean-Xavier Lefèvre

Jean-Xavier Lefèvre (6 de març del 1763, Lausana, Suïssa - 9 de novembre del 1829, París) fou un clarinetista i compositor francès.

## Biografia

Va ser el primer professor de clarinet al Conservatori de París i també va ser autor d'un mètode per a aquest instrument. Va estudiar clarinet a París amb Michel Yost, i moltes vegades va tocar en els spitiruels concerts entre 1783 i 1791. També va ser clarinet solista a la Capella Imperial (més tard Reial) des de 1807 fins a la seva mort. A continuació, va entrar a l'Orquestra de l'Òpera de Romandre fins a l'any 1817. El 1795, la data de la seva fundació, fins a 1824. Lefèvre va formar al Conservatoris clarinetistes de gran nivell, com ara Claude François Buteux i Bernhard Henrik Crusellas. El seu mètode de clarinet, publicat el 1802, va tenir molt èxit i va ser traduït a l'alemany i a l'italià.

## Composicions

Va publicat nombroses composicions (duos, trios i concerts).
* Marxes militars i pas redoublés per harmònium
* Himne a l'agricultura per a veu i harmònium
* Sis concerts per a clarinet i orquestra
* Diverses simfonies concertants
* Sis quartets per a clarinet i coredes
* Sis trios per a dos clarinets i fagot
* Sis duos per a clarinet i fagot
* Nombrosos duos per a dos clarinets
* Diverses sonates per a clarinet

## Enllaços externs

* Mètode per a Clarinet de Lefèvre Arxivat 2009-09-25 a Wayback Machine.
# Macramé

S'anomena macramé l'art de fer nusos decoratius amb cordills. Macramé és un mot d'origen àrab màhrama, (vell mocador) que va entrar al català via el francès que al seu torn el va manllevar de l'italià genovès.
És un art molt antic, puix que tan sols es fan servir les mans per a executar-lo. Pobles com els perses i els assiris (2300 aC) van utilitzar aquest art amb gran mestratge. Més tard, els àrabs el van portar a Europa i més tard els europeus a l'Amèrica, on els caribencs van fer servir la tècnica per confeccionar les seves típiques hamaques de nusos.
El macramé bàsic disposa de nombrosos nusos, entre els quals destaquen el nus pla i el nus en relleu, creant sanefes (llistes sobreposades o teixides) o trenes per a adornar bosses o teles, cossiols, llums, tapissos de paret i cortines. En el macramé actual, es poden trobar més de cinquanta nusos diferents.
Els materials necessaris per a fer una obra de macramé són el fil de teixir (sigui cotó, jute, lli, seda o altres fibres naturals) i una superfície en la qual mantenir el filam de l'obra (normalment, un bastó de fusta). Qualsevol fil de forta consistència és adequat per a fer llavors de macramé, però la tria és determinada per l'obra a realitzar. Els fils més utilitzats solen ser de cotó o seda. Pel que fa als materials necessaris per a mantenir els fils dependrà de l'obra desitjada. En general s'utilitza una barra fina.

## Referències

* ↑ «Macramé». Gran Enciclopèdia Catalana. Barcelona: Grup Enciclopèdia Catalana.
* ↑ Bruguera i Talleda, Jordi; Fluvià i Figueras, Assumpta. «macramé». A: Diccionari etimològic, 1996 (2004, 4a edició), p. 560. ISBN 9788441225169.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.49. DL M-50.522-2002. ISBN 84-8332-391-5 [Consulta: 3 desembre 2014].
# Nombre 512

El nombre 512 (DXII) és el nombre natural que segueix al nombre 511 i precedeix al nombre 513. La seva representació binària és 1000000000, la representació octal 1000 i l'hexadecimal 200. La seva factorització en nombres primers és 2⁹ = 512.

## Referències

* ↑ «Number 512: mathematical and symbolic properties | Crazy Numbers». [Consulta: 26 juliol 2021].
# José María Fonollosa

José María Fonollosa (Barcelona, 8 d'agost de 1922 – Barcelona, 7 d'octubre de 1991) va ser un poeta barceloní de la generació de la postguerra que va escriure en castellà.

## Biografia

Va néixer el 1922 a Can Tunis, Barcelona, però va créixer al barri del Poble Sec. Als 22 anys, l'any 1945, va publicar el primer llibre de poemes, La sombra de tu Luz. L'any 1947 publica un segon llibre i el 1951 marxa a Cuba. A Cuba hi publica un tercer llibre i, en tornar a Barcelona l'any 1961, apareixen alguns poemes seus a la revista Poesía Española. Però a partir de 1961 i fins al 1990 s'aparta dels cercles literaris i deixa de publicar, però no pas d'escriure. L'any 1990 va publicar apadrinat per Pere Gimferrer, el que és el seu llibre més important: Ciudad del hombre: New York.
El 7 d'octubre de 1991 va morir a Barcelona. El reconeixement el va tenir pòstumament, des de la seva mort s'ha reeditat la seva obra, s'ha publicat l'obra inèdita i, tant el músic Joan Manuel Serrat, com Albert Pla, n'han musicat poemes.

## Obra

* La sombra de tu luz (1945)
* Umbral del silencio (1947)
* Blues y cantos espirituales negros (1951)
* Romancero de Martí (1955)
* Ciudad del hombre: New York (Sirmio, Barcelona, 1990). Pròleg de Pere Gimferrer.
* Ciudad del hombre: Barcelona (Bauma, Cuadernos de Poesía, Barcelona, 1993).
* Ciudad del hombre: Barcelona (DVD ediciones, Barcelona, 1996). Pròleg de José Ángel Cilleruelo.
* Poetas en la noche (Quaderns Crema, Barcelona, 1997)
* Ciudad del hombre: New York (Ediciones El Acantilado, 2000).
* Destrucción de la mañana (DVD ediciones, Barcelona, 2001). Pròleg i edició de José Ángel Cilleruelo.

## Referències

* ↑ Tributo a Fonollosa, a Culturamas, 17 d'octubre de 2010.
* ↑ Metafísica del crimen, a El País (Uruguay), Suplemento Cultural, 17 de setembre de 2004.
* ↑ "Josep María Fonollosa, escritor", necrològica a El País, 9 d'octubre de 1991.
# Cantalojas

Cantalojas és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# KTouch

KTouch és una aplicació per al KDE que exercita els estudiants a escriure a màquina. Inclou lliçons per diferents disposicions de teclat en força idiomes diferents. També té lliçons per aprendre a usar el teclat numèric.

## Característiques

El KTouch és molt configurable. L'usuari pot afegir noves disposicions de teclat i idiomes... També hi ha una finestra d'estadístiques que inclou un histograma de la velocitat d'escriptura de l'usuari, en paraules per minut o caràcters per minut, i altres estadístiques. La finestra d'estadístiques també controla l'evolució de l'usuari i sap quines tecles es necessiten practicar. Encara que el KTouch fou dissenyat per al KDE, també funciona en altres sistemes de finestres com el GNOME o IceWM.

## Vegeu també

* kdeedu

## Enllaços externs

* Pàgina del projecte
# Malakichthys griseus

Malakichthys griseus és una espècie de peix pertanyent a la família dels acropomàtids.

## Descripció

* Pot arribar a fer 15 cm de llargària màxima.
* 10 espines i 9-10 radis tous a l'aleta dorsal i 3 espines i 7-8 radis tous a l'anal.
* 10-15 vèrtebres.
* La llargada de la base de l'aleta anal és més curta que la longitud del radi més llarg de l'aleta anal.

## Hàbitat

És un peix marí, pelàgic-oceànic i de clima tropical.

## Distribució geogràfica

Es troba al sud del Japó, Taiwan, la Xina, les illes Filipines i Austràlia.

## Observacions

És inofensiu per als humans.

## Referències

* ↑ Steindachner, F. & L. Döderlein, 1883. Beiträge zur Kenntniss der Fische Japan's. (I.). Denkschr. Akad. Wiss. Wien v. 47 (1. abth.): 211-242, Pls. 1-7.
* ↑ «Entrada a uBio» (en anglès). [Consulta: 8 abril 2020].
* ↑ Steindachner, F. & Döderlein, L., 1883. Beiträge zur Kenntniss der Fische Japan's. (I.). Denkschriften der Mathematisch-Naturwissenschaftlichen Classe der Kaiserlichen Akademie der Wissenschaften in Wien v. 47 (1. abth.): 211-242, Pls. 1-7.
* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H., C. Araga i T. Yoshino, 1975. Coastal fishes of southern Japan. Tokai University Press, Tòquio (Japó). 382 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Ni, I.-H. i K.-Y. Kwok, 1999 Marine fish fauna in Hong Kong waters. Zool. Stud. 38(2):130-152.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Huang, Z., 2001. Marine species and their distribution in China's seas. p. 404-463. Vertebrata. Smithsonian Institution, Florida, Estats Units. 598 p.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
* Yamanoue, Y. i K. Matsuura, 2004. A review of the genus Malakichthys (Döderlein) (Perciformes: Acropomatidae) with the description of a new species. J. Fish. Biol. 65:511-529.

## Enllaços externs

* BioLib (anglès)
* AQUATAB
# Policàon

Policàon (en grec antic Πολυκάων), va ser, segons la mitologia grega, el fill petit de Lèlex i de Peridea.
Al no poder esperar una part del reialme del seu pare, ja que l'hereu era el seu germà Miles, va decidir, aconsellat per la seva dona Messene, conquerir un territori per a ell. Acompanyat de gent armada d'Argos i de Lacedemònia, va fundar la ciutat d'Andània i va colonitzar la regió del Peloponès coneguda com a Messènia, nom que va donar a aquell territori en honor de la seva dona.
Aquest Policàon s'ha de diferenciar de l'heroi que es va casar amb Evecme, la filla d'Hil·los i d'Íole.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 446. ISBN 9788496061972.
# Rasa de la Presó (Odèn)

La Rasa de la Presó és un torrent afluent per la dreta de la Rasa de les Olles que fa tot el seu curs pel terme municipal d'Odèn.
De direcció global cap a les 2 del rellotje, neix a 25 m. a l'est de la carretera de Montpol a Cambrils d'Odèn, a 400 m. del cim del Serra-seca i desguassa al seu col·lector a 180 m. a llevant de la Caseta de Móres.

## Xarxa hidrogràfica

La seva xarxa hidrogràfica, que també transcorre íntegrament pel terme d'Odèn, està constituïda per vuit cursos fluvials la longitud total dels quals suma 3.558 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Estel de bosons

Un estel de bosons o estrella de bosons és un objecte astronòmic hipotètic que estaria format per les partícules anomenades bosons (els estels convencionals estan formats per fermions). Perquè pogués existir aquest tipus d'estel, hauria d'existir un tipus de bosó estable de petita massa. Fins al moment no hi ha cap prova significativa de l'existència d'aquest tipus d'estel de bosons. Això no obstant, seria possible detectar-los per la radiació gravitatòria emesa per un parell d'estels de bosons coorbitals.
Els estels de bosons es podrien haver format per col·lapse gravitatori durant els primers estadis del big-bang. Al centre de la galàxia podria existir, almenys en teoria, un estel de bosons, l'existència del qual podria explicar moltes de les propietats observades dels nuclis galàctics actius. Els estels de bosons s'han postulat com a possibles candidats a objectes de matèria fosca.

## Referències

* ↑ Bernard F., Schutz «Gravity from the ground up». Cambridge University Press, 3rd, 2003, pàg. 143.(anglès)
* ↑ Palenzuela, C.; Lehner, L.; Liebling, S. L. «Orbital dynamics of binary boson star systems». Physical Review D, 77, 4, 2008, pàg. 044036. Bibcode: 2008PhRvD..77d4036P. DOI: 10.1103/PhysRevD.77.044036.(anglès)
* ↑ Madsen, Mark S.; Liddle, Andrew R. «The cosmological formation of boson stars». Physics Letters B, 251, 4, 1990, pàg. 507. Bibcode: 1990PhLB..251..507M. DOI: 10.1016/0370-2693(90)90788-8.(anglès)
* ↑ Torres, Diego F.; Capozziello, S.; Lambiase, G. «Supermassive boson star at the galactic center?». Physical Review D, 62, 10, 2000, pàg. 104012. arXiv: astro-ph/0004064. Bibcode: 2000PhRvD..62j4012T. DOI: 10.1103/PhysRevD.62.104012.(anglès)
* ↑ Sharma, R.; Karmakar, S.; Mukherjee, S. «Boson star and dark matter».(anglès)
# Kanaga

Kanaga (en anglès: Kanaga Island; en aleutià: Kanaga) és una illa que forma part del subgrup de les illes Andreanof, a les illes Aleutianes, Alaska.
L'illa fa uns 50 quilòmetres de llarg per entre sis i tretze d'amplada i amb una extensió de 369 km² és la 42a més gran dels Estats Units. En ella destaca la presència del mont Kanaga, un volcà que s'eleva fins als 1.307 msnm, la darrera erupció del qual fou el 1995.

## Història

L'illa de Kanaga va ser visitada per l'explorador anglès James Cook el 1778, sent anomenada Kanaton.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Kanaga Island | island, Alaska, United States» (en anglès). Encyclopedia Britannica.
# Cantamoixons

«Cantamoixons» té aquests significats:
* Cantamoixons (Cellers), partida rural del poble de Cellers, al municipi de Castell de Mur (Pallars Jussà)
* Cantamoixons (Torallola), partida rural del poble de Torallola, al municipi de Conca de Dalt (Pallars Jussà)
* Cantamoixons (Vilamolat de Mur), partida rural del poble de Vilamolat de Mur, al municipi de Castell de Mur (Pallars Jussà)
# KTorrent

KTorrent és un client de BitTorrent escrit en C++ i Qt per a KDE. Eina per a descarregar imatges ISO de Linux i altres fitxers, permet importar torrents baixats parcialment, gestionar els parells connectats, descarregar fitxers específics i connectar amb servidors intermediaris. La seva interfície d'usuari és simple.

## Característiques

Entre les seves funcions principals podem destacar:
* Baixada de fitxers torrent
* Possibilitat de limitar la velocitat de pujada, ja que la majoria de persones no poden pujar grans quantitats de dades.
* Cerca a Internet, mitjançant el motor de cerca del lloc web de Bittorrent.
* Seguiment d'UDP, més informació

## Vegeu també

* BitTorrent
* μTorrent
* Transmission

## Referències

* ↑ Sharma, Deepesh. «12 Incredibly Useful KDE Apps That Are Worth Trying». Makeusof, 12-07-2023. [Consulta: 4 febrer 2024].

## Enllaços externs

* Lloc web de KTorrent
* Lloc web de KTorrent a l'Extragear de KDE
# Mahawansa

«Mahawansa» té aquests significats:
* Mahawansa o Mahavansa, llibre històric sobre Sri Lanka entre el 543 aC i el 304 dC
* Mahawansa o llinatge Mahavansa, dinastia original singalesa, que vol dir Gran dinastia
# Joan Serrahima i Bofill

Joan Serrahima i Bofill (Barcelona, 29 de juny de 1905- Barcelona, 11 d'octubre de 1959) fou un advocat i atleta català.
Fill de Lluís Serrahima i Camín i Isabel Bofill de Compte. Fundador, juntament amb els seus germans del Club de Futbol Junior. Fou campió d'Espanya dels 100 metres llisos (1929) i de Catalunya de 100 i 200 m (1928). Participà en els Jocs Olímpics d'Amsterdam, juntament amb Joaquim Miquel, Emili Ferrer i Josep Culí. En honor seu, el seu nom ha estat donat a un estadi de Barcelona.
Casat amb Núria Manén i Marquès va ser pare de Núria Serrahima i Manén.

## Palmarès
### Campió de Catalunya

* 100 metres llisos: 1928
** fou tercer el 1930
* 200 metres llisos: 1928

### Campió d'Espanya

* 100 m: 1929
** fou segon el 1928 i tercer el 1930
* 200 m: -
** fou segon el 1928 i 1929
* 4 x 100 m: 1929, 1930
** fou segon el 1928

## Referències

* ↑ «esquela de Juan Serrahima Bofill». La Vanguardia, 15-10-1959, pàg. 26.
* ↑ «Joan Serrahima i Bofill». Gran Enciclopèdia Catalana. Barcelona: Grup Enciclopèdia Catalana.
* ↑ «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
* ↑ «Campionat d'Espanya». RFEA. Arxivat de l'original el 2017-08-04. [Consulta: 7 setembre 2016].
# Rawh ibn Zinbà

Rawh ibn Zinbà al-Judhamí (àrab: رَوْح بن زنباع الجذامي, Rawḥ b. Zinbāʿ al-Juḏāmī) o, més senzillament, Rawh ibn Zinbà (?-703), fou un cap tribal àrab partidari dels omeies contra els zubàyrides durant la segona guerra civil (683-692).
Va exercir diverses funcions però no era considerat partidari dels omeies. El 683/684 el governador omeia del jund de Filistín, Hassan ibn Màlik ibn Bàhdal al-Kalbí, va abandonar el territori i va deixar com a delegat a Rawh, que igualment es va haver de retirar al cap de poc davant l'hostilitat dels caps tribals contra els omeies i especialment de Nàtil ibn Qays, hostil a Rawh dins els Judham. Aquest darrer prengué el control del jund i va proclamar la fidelitat a Ibn az-Zubayr, més per assegurar el seu poder que per autèntica lleialtat, mentre que Rawh feia just el contrari, pels mateixos motius però oposats. Després de la victòria dels kalbites a Marj ar-Ràhit, Nàtil va haver de fugir de Filistín i Rawh va recuperar el govern que li fou reconegut pel califa. Després fou conseller del nou califa Abd-al-Màlik ibn Marwan (685).
Va morir el 703.

## Bibliografia

* Encyclopaedia of Islam, Brill Publishers, Leiden, s.v. "Rawḥ b. Zinbāʿ".
# Kana Kitahara

Kana Kitahara (北原 佳奈, 17 de desembre de 1988) és una futbolista japonesa.

## Selecció del Japó

Va debutar amb la selecció del Japó el 2013. Va disputar 9 partits amb la selecció del Japó. Ha disputat Copa del Món de 2015.

## Estadístiques

Selecció del Japó :
| Anys | Partits | Gols |
| 2013 | 1 | 0 |
| 2014 | 6 | 0 |
| 2015 | 2 | 0 |
| Total | 9 | 0 |

## Referències

* ↑ 2013, 2014, 2015 Japan Football Association(japonès)

## Enllaços externs

* Kana Kitahara, Fitxa a Soccerway
# Cantalupo in Sabina

Cantalupo in Sabina és un comune (municipi) de la Província de Rieti, a la regió italiana del Laci. A 1 de gener de 2019 la seva població era de 1.666 habitants.
És un dels diversos comuns italians anomenats "Cantalupo" ("cant del llop" o "llop cantant") i sembla que aquests topònims es deuen a una presència elevada de llops en el seu moment.

## Història

A l'època romana imperial Cantalupo va albergar una dispersió de vil·les romanes, que pertanyien als Tullii, la família de Marc Tul·li Ciceró, però en el període de les invasions bàrbares els habitants van ser protegits per un castell emmurallat a l'altura d'un esperó rocós, que estava en possessió dels comtes de Cuneo. No es menciona Cantalupo, però, fins que un registre del segle xi va informar del poble emmurallat com a possessió de l'abadia de Farfa. Tot i que el 1278 els representants del comú van jurar lleialtat al Papat, a causa de la seva posició a la frontera del Laci (governada des de Roma) i d'Umbria, Cantalupo va passar d'un senyor feudal a l'altre.
El castell ("rocca") que comandava la ciutat es va ampliar a residència per als comtes de Sant'Eustachio als segles xiii i XIV, i després va passar a la família Savelli al segle xv abans que fos ampliada per una sèrie de titulars successius del feu. El lloc ara és propietat privada.
Als Estats Papals, Cantalupo estava governada per un representant directe de la Càmera Apostòlica.

## Referències

* ↑ «Resident population on 1st january» (en anglès). ISTAT. [Consulta: 24 gener 2020].
* ↑ Comuna de Cantalupo a Sabina Arxivat 2020-10-21 a Wayback Machine..
# Mahaweli Ganga

El Mahaweli Ganga (Singalès: මහවැලි ගඟ Mahawaluka Nadee, literalment en anglès "Great Sandy"; Tàmil: மகாவலி ஆறு [mahawali gangai]), és un riu de 335 km (208 mi) km que és el riu més llarg de Sri Lanka. La seva conca és la més gran del país, i cobreix gairebé un-cinquè de l'àrea total de l'illa. El naixement real del Mahaweli Ganga és a Polwathura, un poble remot del districte de Nuwara-Eliya a la vora del Nawalapitiya del districte de Kandy. El riu assoleix la Badia de Bengala per la part sud-oest de la badia de Trincomalee. La badia inclou el primer d'uns canyons submaríns que fan de Trincomalee un dels ports de mar profund més bons en el món. El riu i els seus afluents tenen preses a diverses ubicacions per permetre el reg en la zona seca, amb gairebé 1,000 km² de terra irrigada. La producció de hidroelectricitat de sis preses del riu Mahaweli subministra més del 40% de les necessitats d'electricitat de Sri Lanka. Un de les moltes fonts del riu és el Kotmale Oya.
Hi ha un error dins Sri Lanka que suposa que el Mahaweli s'inicia a la muntanya Sri Pada. El Mahaweli de fet té les seves fonts a les planes de Hortain a Kirigalpoththa i a la serralada de Thotupola.

## Afluents

* Kotmale Oya
* Hatton Oya
* Hulu Ganga
* Loggal Oya
* Uma Oya
* Badulu Oya
* Amban Ganga

## Referències

* ↑ Room, Adrian. Placenames of the World. McFarland & Company, 2001-05-01. ISBN 0-7864-1814-1.
* ↑ Stoddart, David. Process and Form in Geomorphology. Routledge (UK), 1996-12-26. ISBN 0-415-10527-7.
* ↑ Barry, D. Knowledge of the Land. Oxford University Press, 2001-06-07. ISBN 0-19-829601-0.
* ↑ Mahaweli Ganga

## Enllaços externs

* Mahaweli River The Lifeline of Sri Lanka
# Pierre Magne

Pierre Magne (Livry-Gargan, 7 de novembre de 1906 - Livry-Gargan, 14 de novembre de 1980) va ser un ciclista francès que fou professional entre 1927 i 1939, aconseguint 8 victòries.

## Palmarès

* 1925
** 1r a la París-Évreux
* 1927
** 1r al Gran Premi Wolber, formant part de l'equip Alleluia
* 1928.
** Vencedor d'una etapa al Tour de França
* 1929
** 1r al Tour de Corrèze
* 1931
** 1r al Circuit du Gers
* 1932
** 1r al Gran Premi de l'Écho d'Alger
* 1933
** 1r al Circuit de Cantal
** 1r al Circuit de Bearn
* 1938
** Vencedor d'una etapa a la Volta al Marroc

## Resultats al Tour de França

* 1927. 15è de la classificació general
* 1928. 10è de la classificació general. Vencedor d'una etapa
* 1929. 9è de la classificació general
* 1930. 6è de la classificació general

## Enllaços externs

* Palmarès de Pierre Magne Arxivat 2019-03-08 a Wayback Machine. (italià)
# Red Steel 2

Red Steel 2 és un Videojoc de tir en primera persona per a la consola Wii desenvolupat per Ubisoft, seqüela de Red Steel. El seu llançament va ser el dia 23 de març del 2010 a Nord-amèrica i el 26 de març del mateix any a Europa.

## Referències

* ↑ «Red Steel 2 release date revealed». Official Nintendo Magazine, 26-01-2010. [Consulta: 27 gener 2010].
* ↑ Casamassina, Matt. «E3 2009: Red Steel 2 Hands-On». IGN, 01-06-2009. Arxivat de l'original el 2012-06-28. [Consulta: 3 gener 2010]. «We actually shifted to the Lyn [sic] Engine, which is internal Ubisoft tech.»

## Enllaços externs

* Lloc en línia de Red Steel 2 (anglès)
# Nissa (germana de Mitridates)

Nisa o Nissa (en llatí Nysa o Nyssa, en grec antic Νύσα o Νύσσα) era una princesa del Pont, germana de Mitridates VI Eupator.
Luci Licini Lucul·le la va fer presonera a Cabeira, cosa que en realitat va ser una sort, ja que es va salvar del destí d'altres germanes i esposes del rei del Pont a les que aquest va fer matar a Farnàcia per evitar la seva caiguda en mans dels romans, segons explica Plutarc.

## Referències

* ↑ Smith, William (ed.). «Nysa». A Dictionary of Greek and Roman biography and mythology. [Consulta: 14 maig 2021].